tomron87/hebrew-wikipedia-sentences-corpus huggingface dataset:
בנוסף, סיים במקום שמיני במשחה שליחים 4x100 מטר מעורב בתוצאה של 3:32.91 דקות, ובמקום שמיני במשחה שליחים 4x100 מטר מעורב משולב בתוצאה של 3:45.62 דקות.
באליפות העולם שנערכה בדוחה, קטר בפברואר סיים במקום חמישי במשחה ל-50 מטר חזה בתוצאה של 26.80 שניות ומקום שביעי במשחה ל-100 מטר חזה בתוצאה של 59.37 שניות.
באליפות אירופה שנערכה בבלגרד שבסרביה ביוני סיים רביעי במשחה ל-100 מטר חזה בתוצאה של 59.33 שניות.
באולימפיאדת פריז סיים חמישי במשחה ל-100 מטר חזה בתוצאה של 59.30 שניות ובמקום שמיני במוקדמות משחה שליחים 4x100 מטר מעורב בתוצאה של 3:32.51 דקות, במשחה הגמר מאצראט לא שותף.
באליפות העולם בבריכת 25 מטר שנערכה בבודפשט, הונגריה בדצמבר סיים במקום 33 במשחה ל-50 מטר חזה בתוצאה של 26.78 שניות.
לוקאס טוֹרוֹ מרסֶט (בספרדית: Lucas Torró Marset; נולד ב-19 ביולי 1994) הוא כדורגלן ספרדי המשחק בעמדות הקשר המרכזי וההגנתי בקבוצת אוססונה מהלה ליגה.
טורו נולד בקוקנטיינה, שבפרובינציית אליקנטה, ולנסיה, וייצג בעיקר את הרקולס ואלקויאנו כנער, בנוסף לשתי קבוצות אחרות באזור הולדתו.
ב-20 בינואר 2012, בעודו עדיין נוער, ערך את הופעת הבכורה המקצועית שלו כשהוא נכנס כמחליף במחצית השנייה במשחק בית של אלקויאנו נגד אלמריה בליגה השנייה, אשר הסתיים בתוצאה 2-2. ב-23 במאי הוא הופיע במשחק השני שלו, שוב מהספסל בהפסד ביתי של 5-0 לקבוצתו לשעבר הרקולס.
הוא גם הורחק במהלך המשחק.
באוגוסט 2012 עבר טורו לריאל מדריד תמורת סכום של 100,000 אירו עם סעיפים נוספים שתלויים בהתקדמותו.
זאת הייתה גם העסקה הרווחית ביותר של אלקיאנו בהיסטוריה שלה.
בתחילה הוקצה לקבוצת הנוער, וקודם לקבוצת המילואים באמצע העונה.
ב-18 ביולי 2016 הושאל טורו לריאל אוביידו בליגה השנייה, לשנה אחת.
ב-6 ביולי שלאחר מכן, הוא חתם על חוזה לשלוש שנים באוססונה לאחר שסיים את חוזהו בריאל מדריד.
ב-2 ביולי 2018, אוסאסונה הודיעה כי איינטרכט פרנקפורט תשלם את סעיף השחרור של טורו בסך 1.75 מיליון אירו.
ב-5 באוגוסט 2020, טורו חזר לאוססונה בעסקת העברה בשווי של כ-2 מיליון אירו.
הוא חתם על חוזה לארבע שנים עם המועדון.
ב-2013 טורו שיחק באליפות אירופה עד גיל 19, בה ספרד הודחה בחצי הגמר על ידי צרפת.
לוקאס מנדל (נולד ב-12 ביולי 1979) הוא פוליטיקאי אוסטרי מטעם מפלגת העם האוסטרית החבר בפרלמנט האירופי מאז נובמבר 2017. מ-2008 עד 2017 מנדל היה חבר בפרלמנט של אוסטריה תחתית.
לוקאס מנדל נולד כרביעי מתוך חמישה ילדים לויקטואר ואן דיצהויסן והאראלד מנדל.
הוא סיים לימודי תקשורת באוניברסיטת וינה ב-2004.
לוקאס מנדל החל את דרכו הפוליטית באגודת הסטודנטים האוסטרית ואחר כך בתנועת הנוער של מפלגת העם האוסטרית .
ב-2008 הוא נבחר לפרלמנט לפרלמנט של אוסטריה תחתית ושמר על כסאו ב-2013. בשנת 2010, מנדל גם מונה למזכ"ל ארגון העובדים של מפלגת העם האוסטרית .
הוא כיהן בפרלמנט כנציג מחוז וינה אומגבונג עד 2016, וכן כיהן כסגן ראש העיר גראסדורף בין השנים 2015 ל-2017.
מנדל תפס את מושבה של אליזבת קוסטינגר בפרלמנט האירופי ב-2017. במהלך כהונתו הראשונה כיהן בוועדה לאיכות הסביבה, בריאות הציבור ובטיחות המזון ובוועדה לעתירות .
לאחר הבחירות לפרלמנט האירופי 2019 עבר לוועדה לפיתוח , לוועדת החוץ ולוועדת המשנה שלה לביטחון והגנה .
מאוחר יותר הוא גם הצטרף לוועדה המיוחדת להתערבות זרה בכל התהליכים הדמוקרטיים באיחוד האירופי בשנת 2020.
בנוסף לתפקידיו בוועדה, מנדל עומד בראש משלחת הפרלמנט ליחסים עם חצי האי הקוריאני מאז 2020. כמו כן, לוקאס מחויב להעצים את יחסי האיחוד האירופי עם ישראל וקוסובו.
לוקאס אריק קלי-הילד הוא כדורגלן ניו זילנדי המשחק בעמדת המגן השמאלי בקבוצת ולינגטון פיניקס מליגת העל האוסטרלית ובנבחרת ניו זילנד.
קלי-הילד גדל במחלקות הנוער של איילנד ביי יונייטד, נורת' ולינגטון AFC ולאוור האט סיטי AFC בניו זילנד.
בשנת 2021 ערך הופעה אחת במדי הקבוצה הבוגרת של לאוור האט סיטי AFC במסגרת הליגות הנמוכות בניו זילנד.
ב-1 בנובמבר 2021 חתם קלי-הילד בוולינגטון פיניקס מליגת העל האוסטרלית, והחל לשחק במדי קבוצת המילואים של המועדון בליגת העל הניו זילנדית.
בשנת 2023 החל לשחק בקבוצה הראשונה של המועדון.
קלי-הילד היה חלק מסגל נבחרת ניו זילנד עד גיל 20 בטורניר גביע העולם עד גיל 20 בשנת 2023, וערך שלוש הופעות בטורניר.
בנוסף, נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024), וערך שלוש הופעות בטורניר.
ב-5 ביוני 2024 נכלל בסגל נבחרת ניו זילנד לטורניר גביע אוקיאניה לאומות 2024, על-אף שלא ערך הופעות במדי הנבחרת עד למועד הזימון.
ב-18 ביוני ערך את הופעת הבכורה שלו במדי הנבחרת, בניצחון 0–3 על נבחרת איי שלמה במסגרת שלב הבתים של הטורניר.
בסך הכל ערך שלוש הופעות בטורניר, בו זכתה נבחרתו.
אחיו התאום הוא השוער אלבי קלי-הילד .
גביע אוקיאניה לאומות (1): 2024
לוקאש סורמה (נולד ב-28 ביוני 1977 בקרקוב) הוא כדורגלן עבר פולני ששיחק בעמדת הקשר אחורי.
סורמה הוא שיאן ההופעות בליגת העל הפולנית עם 559 הופעות.
סורמה החל את הקריירה שלו בשנת 1996 בויסלה קרקוב שם שיחק עד שנת 1998 ואז הוא עבר לרוך חוז'וב.
בשנת 2002 עבר סורמה ללגיה ורשה שם הוא היה הקפטן במשך ארבע שנים וזכה איתה באליפות פולין בשנת 2006.
ב-5 ביולי 2007 עבר סורמה למכבי חיפה ולאחר שלא הציג יכולת מרשימה באימונים ובמשחק הליגה בו שיחק, הושאל לבני סכנין לעונה אחת ולאחר מכן עזב את הארץ.
סורמה שיחק תקופה קצרה באוסטריה, ולאחר מכן חזר לפולין ובשנת 2009 חתם בקבוצת לכיה גדנסק, במדיה שיחק ארבע וחצי עונות.
בקיץ 2013 חזר לקבוצת רוך חוז'וב.
לזכותו של סורמה 5 הופעות בנבחרת פולין, בין השנים 2002–2003.
נפת לוקה (באיטלקית: Provincia di Lucca) היא נפה במחוז טוסקנה שבאיטליה.
בירתה של הנפה בעיר לוקה.
הנפה גובלת בנפת מאסה-קרארה במחוז טוסקנה במערב, בנפת רג'ו אמיליה ובנפת מודנה במחוז אמיליה-רומאניה בצפון, בנפת פיסטויה ובנפת פירנצה במחוז טוסקנה במזרח, בנפת פיזה במחוז טוסקנה בדרום.
הנפה מחולקת לשלושה אזורים גאוגרפיים: החלק המזרחי של המחוז, Piana di Lucca או Lucchesia, שטוח ויבשתי, החלק החופי, יעד מועדף לתיירות חוף הים, המכונה ורסיליה, והאזור ההררי או גרפגננה שבין הרי האלפים של אפואן לבין האפנינים הטוסקניים-אמיליים, חוצה את נהר סרצ'יו ועשיר ביערות.
לוקאש מארֶק פביאנסקי (בפולנית: Łukasz Marek Fabiański; נולד ב-18 באפריל 1985 בקוסטשין על האודר) הוא שוער כדורגל פולני, המשחק בווסטהאם יונייטד מהפרמייר ליג.
פביאנסקי החל את הקריירה שלו במועדון פולוניה סְלוּבִּיצֶה (Polonia Słubice), והצטרף לאקדמיית הכדורגל MSP שאמוטולי (MSP Szamotuły) בגיל 14, ושם פיתח את כישורי המשחק שלו.
לאחר מכן הוא שיחק עבור שלושה מועדונים: לובושאנין דרזדנקו (Lubuszanin Drezdenko), ספרטה ברודניצה (Sparta Brodnica) ומיאשקו גניאזנו (Mieszko Gniezno).
לאחר מכן הוא הוחתם בלך פוזנן לקראת עונת 2004/2005, אך לא השתתף במדי המועדון במשחק רשמי.
הוא הוחתם על ידי לגיה ורשה בחורף 2005, והתחרה על חולצת השוער הראשון עם ארתור בורוץ.
לאחר שבורוץ הועבר לסלטיק, פביאנסקי הפך לשוער הראשון ופתח בתיקו 0-0 נגד ארקה גדיניה ב-24 ביולי 2005. בעונה הבאה (2005/2006) המועדון זכה באליפות ליגת העל הפולנית.
בעונה זו ובעונה שלאחריה (2006/2007) פביאנסקי הצטיין בשער של לגיה ורשה וזכה על כך בתואר השוער המצטיין בליגה.
ב-8 במאי 2007 הגיע פביאנסקי ללונדון על מנת לעבור מבדקים רפואיים לפני חתימה על חוזה בארסנל תמורת סכום כסף שלא נחשף, כאשר המעבר עצמו אושר רשמית ב-11 במאי על ידי המאמן ארסן ונגר.
פביאנסקי חתם על החוזה ב-26 במאי.
הופעת הבכורה שלו הייתה במשחק קדם עונה נגד בארנט ב-14 ביולי 2007, לאחר שעלה כמחליף במקום מנואל אלמוניה.
המשחק הסתיים בניצחון 2–0 של ארסנל.
לאחר מכן הוא היה לשוער הראשון של ארסנל בעונת 2007/2008 של גביע הליגה, והשתתף בכל חמשת המשחקים של התחרות.
משחקו הראשון בטורניר היה בניצחון 2–0 על ניוקאסל יונייטד במסגרת הסיבוב השלישי.
הוא לא ספג שער גם בניצחון החוץ 3–0 על שפילד יונייטד ב-31 באוקטובר 2007, ואף ענד את סרט הקפטן כאשר היה זה משחקו הרשמי השני עבור ארסנל.
פביאנסקי הצליח למנוע מספר שערים משחקני בלקברן רוברס ברבע הגמר, שהסתיים בניצחון 3–2 לטובת ארסנל ברבע הגמר.
אולם, המשחק החוזר בחצי הגמר הסתיים בתבוסה 1–5 לטוטנהאם הוטספר בוויט הארט ליין.
הופעת הבכורה של פביאנסקי בפרמייר ליג הייתה בניצחון החוץ 6–2 על דרבי קאונטי ב-28 באפריל 2008, ופביאנסקי זכה למחמאות מארסן ונגר אף על פי שספג שני שערים.
הוא שיחק גם במשחק הבית נגד אברטון ב-4 במאי 2008, אך הוחלף בדקה ה-70 על ידי ינס להמן כיוון שארסן ונגר רצה לתת ללהמן הזדמנות להיפרד מהאוהדים באצטדיון הייבורי.
פביאנסקי שיחק גם במשחק החוץ נגד סנדרלנד ב-11 במאי 2008, שהיה גם המשחק האחרון בעונה.
לאחר עזיבתו של להמן בסיום העונה פביאנסקי הפך לשוער השני של ארסנל לאחר מנואל אלמוניה.
משחקו הראשון בעונת 2008/2009 היה בתיקו 0-0 עם פנרבחצ'ה בליגת האלופות, והיה זה גם משחקו הראשון במפעל האירופי הבכיר.
משחקו הראשון בפרמייר ליג היה נגד מנצ'סטר יונייטד לאחר שמנואל אלמוניה נפצע מתיקול של מייקל קאריק.
פביאנסקי הפגין יכולת גבוהה במשחק שהסתיים בניצחון של ארסנל בתוצאה 2–1, משער של סמיר נאסרי.
ב-11 בנובמבר 2008 פביאנסקי הרשים את האוהדים במשחק גביע הליגה נגד ויגאן אתלטיק, לאחר שמנע שער מבעיטה חזקה של דניאל דה רידר ומייד אחר כך הצליח למנוע שער מאמר זאקי שבעט מטווח קרוב לצד השני של השער.
בעונת 2013/2014 היה פביאנסקי שותף לזכייתה של ארסנל בגביע האנגלי.
לקראת עונת 2014/2015 עבר פביאנסקי לסוונסי סיטי בהעברה חופשית.
ב-20 ביוני 2018 חתם לשלוש שנים בווסטהאם יונייטד.
פביאנסקי שיחק מספר פעמים עבור נבחרת פולין עד גיל 21, ובזכות ביצועיו בלגיה ורשה הוא זומן לנבחרת פולין הבוגרת.
הופעת הבכורה שלו הייתה במשחק ידידות נגד נבחרת ערב הסעודית ב-29 במרץ 2006. פביאנסקי היה שוער המשנה של הנבחרת במונדיאל 2006 שנערך בגרמניה.
במהלך טורניר מוקדמות יורו 2008 הוא שיחק פעם אחת, בתיקו החוץ 2–2 מול נבחרת סרביה.
לוקה ברנשטיין (ברומנית:Luca Bernstein; 1873 – 1931) היה משורר, מחזאי ועורך יהודי רומני שנהג לפרסם תחת השם Luca, B.
לוקה נולד ברמניקו סראט, ברומניה.
את יצירותיו התחיל לפרסם בעיתונות ב-1913. הוא שב ממלחמת העולם הראשונה עם מחברת בה רשם שירים במהלך המערכה והמחברת הפכה לספר בשם "גולגוטה" שפורסם ב-1918. לוקה היה מייסד כתב העת והחוג הקרוי המעופף.
הוא ערך בקראיובה את כתב העת "זורילה" (השחר) וכתב מספר מחזות.
שיתף פעולה עם כתבי עת רומנים ויהודים, כמו Acţiunea (הפעולה), Rampa (הרציף), Năzuinţa (השאיפה), Flacăra (הלהבה), Scena (הבמה), Hatikvah (התקווה), Lumea evree (העולם היהודי), Umanitatea (האנושות), Omul Liber (האדם החופשי) ועוד.
בנובמבר 1941 היה כלול בין הסופרים היהודים שמכירת ספריהם ברומניה נאסרה.
1915 Reflexe de suflet (בבואות של נפש) - שירים.
1918 Golgota (גולגותא) - שירים
1922 Primitive (פרימיטיביות) שירי ילדים.
1919 Omul de prisos (האדם המיותר) - מחזה שהוצג על ידי התיאטרון הלאומי של קראיובה.
1921 Şacalii (התנים) - מחזה בכיכובו של יון מנולסקו.
1921 Creditorii (הנושים) - מחזה שהוצג בתיאטרון הלאומי של קראיובה.
לוּקָה (באיטלקית: ) היא עיר בטוסקנה שבצפון-מרכז איטליה.
העיר שוכנת על רמה ליד הנהר סרקיו ולא רחוק מאזור החוף של הים הליגורי.
לוקה היא עיר עתיקה שנוסדה על ידי האטרוסקים והפכה לקולוניה רומית בשנת 180 לפני הספירה.
רשת רחובות העיר העתיקה עדיין משמרים את תכנון הרחובות הרומים, במקום בו נמצאת כיכר סן מישל היה הפורום הרומי של העיר ועדיין אפשר לראות שרידים של אמפי תיאטרון בכיכר דל-אנפיטארטו.
בשנת 56 לפנה"ס התקיימה בעיר ועידת לוקה שבה הוכרז הטריומוויראט הראשון.
בימי הביניים המוקדמים, היא הייתה בירתה של טוסקנה בתקופת השלטון של השושלת הקרולינגית עד שנת 1000 לערך, אז עברה הבירה לפירנצה.
עם זאת, היא שמרה על עצמאותה מול פירנצה במסגרת הרפובליקה של לוקה.
לאחר קונגרס וינה (1814) הועברה העיר לשלטון בית הבסבורג האוסטרי ועד 1847 הייתה עיר עצמאית במסגרת דוכסות לוקה, אז התמזגה לדוכסות הגדולה של טוסקנה עד איחוד איטליה (1859).
העיר מפורסמת בין היתר בחומות שמקיפות אותה שנבנו בתקופת הרנסאנס בין 1504 ו-1645 ונותרו בשלמותן, למרות שהעיר התרחבה מעבר לחומות.
בלוקה נולד מלחין האופרות הנודע ג'אקומו פוצ'יני (1858 - 1924).
בחזית ביתו בכיכר ציטדלה (piazza citadella) מוצב פסלו של המלחין.
בסוף המאה ה-19 בעיר התגוררה ג'מה גלגני שנפטרה בשנת 1903 וקיבלה הכרה כקדושה על ידי הכנסייה.
שרידיה נשמרים בכנסייה מחוץ לחומות העיר העתיקה.
בכל קיץ מתקיים בלוקה פסטיבל מוזיקת רוק ופופ.
בין האמנים שהופיעו בלוקה נמנים אריק קלפטון, פלסיבו, מאסיב אטאק, רוג'ר ווטרס, טרייסי צ'פמן וסנטנה.
ב-13 בספטמבר מתקיימת בעיר "תהלוכת הצלב הקדוש" ובה משתתפים בני נוער ומבוגרים בתחפושות מימי הביניים.
בכל שנה בסוף אוקטובר מתקיים בעיר פסטיבל קומיקס וגיימינג שנחשב לגדול מסוגו באירופה .
כמו כן מתקיימים בלוקה אירועי תרבות נוספים, בהם פסטיבל קולנוע, פסטיבל צילום, פסטיבל ג'אז, פסטיבל מוזיקה קלאסית ותערוכות אמנות.
בלוקה הייתה קהילה יהודית חשובה ואף ישיבה עוד מימי הביניים.
משפחת קלונימוס, שהשפיעה השפעה מכרעת על התפתחות הלימוד התורני באשכנז, היגרה מלוקא שבלומברדיה (ייתכן שהמדובר בלוקה של היום) למגנצא (מיינץ).
לעניין הגירתה של המשפחה הוקדש מחקר משמעותי בחקר יהדות ימי הביניים.
כמו כן, ידוע שעיקר פעילותו התורנית של רבי משולם בן קלונימוס, מגדולי הדור במאה העשירית, הייתה בלוקא, ולא במגנצא.
ראב"ע מעיד על עצמו שכתב את פירושו לתורה בעיר זו.
בתקופת מלחמת העולם השנייה והשואה ניצלו רבים מיהודי לוקה על ידי רשת "דלאסם", שהייתה חלק מתנועת המחתרת האיטלקית.
לאחר המלחמה הקים את הקהילה מחדש ג'ורג'ו ניסים, יהודי פעיל המחתרת האיטלקית, יחד עם רעייתו מרים.
לוקה דלה רוביה (באיטלקית: Luca della Robbia; 1400 לערך – 10 בפברואר 1482) היה פסל איטלקי, ידוע בשל עבודותיו בקרמיקה.
המציא זיגוג (גלזורה) לציפוי אריחים, כך שיוכלו לשרוד בתנאי מזג האוויר ולפיכך יתאימו לציפוי חיצוני של מבנים.
התמות ביצירותיו רוגעות בדרך כלל ולא דרמטיות.
הוא נולד בפירנצה, אין ידיעות ברורות בקשר לימי נעוריו והכשרתו.
היצירה הראשונה המשויכת לו בוודאות היא ה"קנטוריה" או "גלריית הזמרה" (Cantoria ; 1431–1438), שהייתה מוצבת בגלריית המקהלה שב"דואומו" (כנסיית סנטה מריה דל פיורה, הקתדרלה של פירנצה), וכיום מוצבת במוזיאון הדואומו.
דלה רוביה התקבל ב-1432 לגילדת הפסלים ובמשך שני העשורים הבאים פיסל בברונזה ובשיש.
ב-1437 הוזמנו אצלו תבליטים להשלמת העיטור סביב קמפנילה די ג'וטו, מגדל הפעמונים של פירנצה.
הוא הוסיף מלאכים מברונזה לגלריית השירה והקים דלתות ברונזה לדואומו, יחד עם מיכאלוזו.
יצירות הטרה קוטה שלו בכנסיית סנטה מריה דל פיורה, "הקימה לתחיה" (1445) ו"העלייה של ישו" (1446) מציגות יכולת שימוש בזיגוג, בשימוש באור ובצבע.
כך גם יצירתו "שנים עשר השליחים" בקפלת פאצי הקטנה (בקלויסטר של בזיליקת סנטה קרוצ'ה) בפירנצה (1443–1450).
דלה רוביה יצר סדנה בה לימד ועבד גם אחיינו, אנדראה דלה רוביה שהיה לאמן מפורסם בפני עצמו ושכלל את אמנות הקרמיקה עם זיגוג ובנו, ג'ובאני דלה רוביה (בן אחיינו של לוקה דלה רוביה), שניהל את הסדנה עם מות אביו.
ג'ורג'ו וזארי כלל פרק על דלה רוביה בספרו "חיי הציירים, הפסלים והאדריכלים הדגולים ביותר" (Le Vite delle più eccellenti pittori, scultori, ed architettori).
לוקאש פישצ'ק (בפולנית: Łukasz Piszczek; נולד ב-3 ביוני 1985) הוא כדורגלן פולני המשחק בעמדת המגן בקבוצת הכדורגל LKS Goczałkowice-Zdrój מהליגה הפולנית הרביעית.
פישצ'ק שיחק במשך 11 שנים בנבחרת פולין בכדורגל, והשתתף עמה ביורו 2008, יורו 2012, יורו 2016 ומונדיאל 2018, שלאחריו פרש ממנה עם 66 הופעות ושלושה שערים.
את תחילת דרכו התחיל פישצ'ק בקבוצת הנוער, גבארק זברז'ה אשר אליה הצטרף ב- כחלוץ.
בעונת , זכה עמה פישצ'ק באליפות פולין לנערים.
ב-, חתם פישצ'ק בהרטה ברלין.
החל משנה זו ועד הולווה פישצ'ק לזגלביה לובין עמה זכה באליפות פולין בעונת .
עונתו האחרונה בה הושאל לזגלביה לובין הייתה עונת .
ב-26 באפריל הבקיע פישצ'ק את שערו הראשון בקבוצה הרטה ברלין במשחק נגד הנובר 96. כתוצאה מניתוח שעבר בירך, פישצ'ק אינו שיחק משחקים רבים בעונת .
בעונתו האחרונה בהרטה ברלין, עונת הפך פישצ'ק לשחקן הרכב בקבוצה.
ב-19 במאי חתם פישצ'ק על חוזה לשלוש שנים בבורוסיה דורטמונד כשחקן חופשי.
ב-26 ביולי , האריך פישצ'ק את חוזהו במועדון בשלוש שנים נוספות, עד יוני .
ב-2004, שיחק פישצ'ק בנבחרת פולין עד גיל 19, באליפות אירופה עד גיל 19 כחלוץ והיה למלך השערים של טורניר זה.
את הופעתו הראשונה בנבחרת הלאומית של פולין בכדורגל שיחק פישצ'ק במשחק ידידות נגד אסטוניה ב-3 בפברואר 2007.
כמו כן, פישצ'ק לקח חלק במשחקיה של נבחרת פולין בכדורגל בטורנירי יורו 2008 ו-2012. ב-29 ביולי 2011, הוטלה על פישצ'ק השעיה של חצי שנה האוסרת לשחק בנבחרת פולין בכדורגל בזמן זה.
לאחר ערעור, ההשעיה בוטלה בספטמבר 2011.
לאחר הכישלון של נבחרת פולין במונדיאל 2018, הודיע פישצ'ק על פרישה מהנבחרת.
אליפות פולין לנערים (1): .
אליפות ליגת העל הפולנית (1): .
אליפות בונדסליגה (2): , .
מלך השערים באליפות אירופה 2004 עד גיל 19.
לוקאש סקורופסקי (בפולנית: Łukasz Skorupski; נולד ב-5 במאי 1991 בזאבז'ה, פולין) הוא כדורגלן פולני המשחק בעמדת השוער בבולוניה ובנבחרת פולין.
ב-14 ביולי 2013, סקורופסקי חתם ל-4 עונות בקבוצת הסרייה א', רומא.
ב-1 ביולי 2015 הושאל לאמפולי לעונה אחת.
סקורופסקי ערך את הופעת הבכורה שלו בנבחרת הבוגרת של פולין במשחק ידידות נגד באמצע חודש דצמבר בשנת 2012.
לוקה ג'ורג'ביץ' (במונטנגרית: Лукa Ђорђевић; נולד ב־9 ביולי 1994) הוא כדורגלן מונטנגרי המשחק בסוגדיאנה דז'יזק מליגת העל האוזבקית בעמדת החלוץ.
ג'ורג'ביץ' התחיל את הקריירה שלו במחלקת הנוער של מוגרן בודווה, ובעונת עלה לקבוצה הבוגרת כאשר הוא בן 17. עונה לאחר מכן הפך לשחקן הרכב והוא כבש 10 שערים ב-24 משחקים.
בקיץ חתם בזניט סנקט פטרבורג ומאז הוא חתום בה.
ב-11 באוגוסט 2012, הוא עשה את הופעת הבכורה שלו במועדון בניצחון 0–5 נגד ספרטק מוסקבה.
באוגוסט הושאל לטוונטה, ב-11 בינואר 2014 הבקיע את שער הבכורה שלו בטוונטה במשחק ידידות נגד אוסנבריק.
ב-1 ביולי 2014 הושאל לסמפדוריה וב-2016 הושאל שוב, הפעם לפונפראדינה.
ב-2017 הושאל למשך עונה אחת לארסנל טולה, יחד עם ארטיום דזיובה ואיוואן נובוסלצב.
ביולי 2018 אומנם חזר להתאמן בהרכב זניט, אך בעקבות מגבלה על מספר הזרים המותרים לשיתוף במשחקי הליגה הרוסית, זניט לא כללה אותו בסגל שלה לעונת 2018/2019 והוא השאל מחדש לארסנל טולה.
באותה עונה התבלט כחלוץ מרכזי בקבוצה והיה מעורב בהעפלה של הקבוצה לרבע גמר הגביע הרוסי אחרי שהבקיע את השער הראשון של ארסנל טולה במשחק שמינית הגמר נגד אחמט גרוזני.
בקיץ 2019 עבר ללוקומוטיב מוסקבה.
את הופעת הבכורה ערך במשחק הדרבי של מוסקבה נגד דינמו מוסקבה, שנערך ב-18 באוגוסט והסתיים בניצחון קבוצתו בתוצאה 1–3. באוקטובר 2020 הושאל למשך עונה אחת לארסנל טולה.
בקיץ 2021 עזב את רוסיה וחתם בויילה בולדקלאב מליגת העל הדנית.
שנה אחר כך חזר לרוסיה וחתם בסוצ'י מהליגה הרוסית.
את שער הבכורה הבקיע במשחק המחזור ה־18 ב־5 במרץ 2023, מול צסק"א מוסקבה, במשחק שבו הבקיע דאבל ובכך השיג ניצחון לקבוצתו.
ב-11 בפברואר 2024 ג'ורג'ביץ' חתם באבהא מליגת העל הסעודית.
באוגוסט זומן לראשונה לסגל נבחרת מונטנגרו.
ב-11 בספטמבר 2012 הוא ערך את הופעת הבכורה שלו בנבחרת בניצחון 0–6 נגד , אז גם הבקיע ראשון, מה שהיה לשער הבכורה שלו.
ג'ורג'ביץ' פעיל גם בנבחרת הצעירה של מונטנגרו.
לוקאצ'י (באוקראינית: Локачі; בפולנית: Łokacze) היא עיירה במחוז ווהלין שבמערב אוקראינה, בה התקיימה עד השואה קהילה יהודית גדולה.
לוקאצ'י החלה כיישוב בבעלות מלוכה.
מהמאה ה-17 התקיימו בעיירה ירידים שנתיים.
בחלוקת פולין השנייה בשנת 1793 נכללה העיירה בתחום האימפריה הרוסית, ולאחר מלחמת העולם הראשונה נכללה בתחום הרפובליקה הפולנית השנייה.
בין מלחמות העולם נמנו בעיירה כ-1,270 יהודים, כשני שלישים מתושביה, והתקיימו בה פעילות ציונית, פעילות של הבונד ובית ספר עברי.
ב-23 ביוני 1941, בתחילת מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות, ובהן חובת תשלום סכומי כופר, גיוס לעבודות כפייה וחובת ענידת סרט זרוע.
בתחילת אוקטובר 1941 רוכזו יהודי העיירה בגטו סגור שהוקם בה, אליו הועברו גם יהודים מיישובי הסביבה לרבות סוויניוחי.
ב-13 בספטמבר 1942 רצחו שוטרים גרמנים ואוקראינים את כ-1,350 יהודי הגטו שבעיירה בבורות ירי.
לוקאס רידר הוא כדורגלן עבר גרמני ששיחק בעמדת השוער.
רידר שיחק כנער במספר מועדונים בעיר הולדתו אסן ובסביבתה, כמו דיסבורג, רוט-וייס אסן ושאלקה 04. ביוני 2012 חתם רידר בבאיירן מינכן, ושיחק בעיקר בקבוצת המילואים של המועדון, בה צבר 37 הופעות.
רידר ערך את הופעת הבכורה שלו בבונדסליגה באפריל 2014 בהפסד הביתי 3-0 לבורוסיה דורטמונד, בו שיחקה באיירן מינכן בהרכב חסר מאוד במטרה לשמור כוחות למשחק חצי גמר ליגת האלופות מול ריאל מדריד שהיה אמור להתרחש שלושה ימים לאחר מכן.
במשחק זה, רידר החליף במחצית את מנואל נוייר, וספג שניים מתוך שלושת השערים.
בהמשך, פתח רידר בניצחון של באיירן 5-1 על קייזרסלאוטרן בגביע הגרמני.
רידר שימש לרוב כשוער השלישי בהיררכיית השוערים של באיירן מינכן, אחרי מנואל נוייר וטום שטארקה, ומיעט לקבל הזדמנויות.
עם זאת, רידר נחשב כשותף לטרבל של באיירן מינכן בעונת 2012/13 על אף שלא שיחק דקה אחת באותה עונה, ולדאבל בעונת 2013/14.
ביולי 2014, עם חתימתו של פפה ריינה כשוער השני בבאיירן מינכן, חתם רידר בוויטוריה סטובאל מליגת העל הפורטוגלית על חוזה לשלוש שנים, שם הוא שיחק כשוער הראשון בתחילה, אך בהמשך ירד מעמדו והוא שימש שוער שני.
בקיץ 2017, עם תום חוזהו, עזב רידר את הקבוצה וחתם בברדפורד סיטי, שם ערך הופעת ליגה אחת ושימש כשוער משנה.
בתום עונת 2017/18 שוחרר מהקבוצה.
בקיץ 2018 חתם רידר ברוט-וייס אסן מהליגה האזורית המערבית, שהיא הרביעית בהיררכיית הליגות בגרמניה, וחזר למועדון בו שיחק בנעוריו.
רידר שיחק במועדון זה עונה אחת, ובקיץ 2019 עבר לשחק בליבק, ששיחקה בליגה האזורית הצפונית בגרמניה.
בעונת הבכורה שלו בקבוצה, העפיל רידר עם ליבק אל הליגה הגרמנית השלישית.
כעבור עונה אחת, נשרו רידר וליבק בחזרה אל הליגות האזוריות.
בקיץ 2021 חתם רידר בלוקומוטיב פלובדיב מליגת העל הבולגרית.
רידר שיחק בקבוצה עונה אחת, וסיים עמה במקום השביעי בליגה.
בקיץ 2022 חזר רידר לגרמניה וחתם בדיסבורג, בה שיחק כנער.
רידר שימש בדיסבורג שוער משנה, וערך שתי הופעות במדיה.
בקיץ 2022 שוחרר רידר מהקבוצה.
בקיץ 2023, לאחר שנה שלא שיחק כדורגל, הצהיר רידר על פרישה ממשחק פעיל.
לוקאס דניאל רומרו (בספרדית: Lucas Daniel Romero; נולד ב-18 באפריל 1994 בלומה ארמוסה שבבואנוס איירס, ארגנטינה) הוא כדורגלן ארגנטינאי המשחק בעמדת הקשר האחורי בקבוצת קרוזיירו.
רומרו נולד בלומה ארמוסה שבפרובינציית בואנוס איירס, ארגנטינה.
הוא גדל במחלקת הנוער של ולס סארספילד.
ב-8 בספטמבר 2012 ערך את הופעת הבכורה שלו בקבוצת הבוגרת, כשנכנס כמחליף בדקה ה-82 בתיקו 0-0 נגד אסטודיאנטס לה פלאטה במסגרת ליגת העל הארגנטינאית.
בעונתו הראשונה עזר לקבוצה לזכות באיניסיאל , ובהמשך נכנס כמחליף בסופרפינאל .
רומרו שותף כמחליף במשחק הסופר קאפ הארגנטינאי נגד ארסנאל דה סארנדי שהסתיים בניצחון של ולס סארספילד.
ב-2 בפברואר 2016 חתם רומרו בקרוזיירו.
הסופר קאפ הארגנטינאי (1): 2013
ליגת האלופות של CONCACAF: 2023
לוקה דונצ'יץ' (בסלובנית: Luka Dončić; נולד ב-28 בפברואר 1999) הוא כדורסלן סלובני המשחק בעמדת הרכז בקבוצת הכדורסל לוס אנג'לס לייקרס מליגת ה-NBA, ובנבחרת סלובניה.
למרות גילו הצעיר, נבחר דונצ'יץ' לחמישיית העונה ב-NBA בעונות , , , ו-.
ונחשב לאחד הרכזים המצטיינים בליגה.
דונצ'יץ' נולד בליובליאנה שבסלובניה, בנם של סשה דונצ'יץ', כדורסלן עבר ששיחק בנבחרת סלובניה ומרים פוטרבין, דוגמנית ורקדנית.
הוא שיחק בקבוצת הנוער של אולימפיה ליובליאנה ובגיל 13 עבר לספרד והצטרף למועדון הכדורסל של ריאל מדריד.
הוא הצטיין בקבוצות הנוער של ריאל מדריד וכן שיחק בגיל 15 בקבוצת המילואים שלה בליגה הרביעית בספרד.
בעונת זכה עם קבוצת הנוער בטורניר הדור הבא של היורוליג ונבחר ל-MVP של הטורניר.
ב-30 באפריל 2015 ערך את הופעת הבכורה שלו במדי הקבוצה הבוגרת של ריאל מדריד בליגה הספרדית, הוא היה בכך השחקן הצעיר ביותר בתולדות המועדון שמשחק בקבוצה והשלישי הכי צעיר בתולדות הליגה.
מעונת הוא היה שחקן קבוע בסגל הקבוצה בליגה וביורוליג.
הוא זכה עם ריאל מדריד באליפות באותה עונה ובגביע הספרדי ב-2016. בעונת נבחר לשחקן המחזור ה-11 בליגה הספרדית, לאחר שקלע 23 נקודות ולקח 11 ריבאונדים בניצחון על פואנלברדה.
בעונת 2016/2017 ביורוליג השיג ממוצע של 8.1 נקודות, 4.3 אסיסטים ו-4.5 ריבאונדים למשחק.
הוא נבחר פה אחד לזכייה בפרס הכוכב העולה של היורוליג.
במהלך עונת 2017/2018 בליגה הספרדית רשם את הטריפל דאבל הראשון שלו, 17 נקודות, 10 ריבאונדים ו-10 אסיסטים ב-22 דקות משחק נגד ריאל בטיס.
בכך היה לשחקן הצעיר ביותר לרשום טריפל דאבל במשחק בליגה הספרדית.
הוא נבחר פעמיים לשחקן המחזור ולשחקן חודש דצמבר, בתום העונה נבחר לחמישיית העונה של הליגה הספרדית, ל-MVP של העונה ובפעם השנייה ברציפות לשחקן הצעיר של הליגה.
בפלייאוף הוביל את ריאל לזכייה באליפות לאחר ניצחון 3–1 בסדרת הגמר על סאסקי בסקוניה.
בעונת 2017/2018 ביורוליג היה השחקן הבולט בקבוצה, הוא הוביל במדד היעילות וסיים רביעי בממוצע נקודות למשחק, הוא נבחר בפעם השנייה ברציפות לכוכב העולה של היורוליג, ובכך הצטרף לניקולה מירוטיץ' ולבוגדן בוגדנוביץ' כזוכי הפרס היחידים פעמיים ברצף.
בנוסף נבחר לחמישיית העונה ביורוליג ול-MVP של היורוליג.
ב-20 במאי 2018 ניצחה ריאל את פנרבחצ'ה בגמר היורוליג, וזכתה באליפות הליגה בפעם העשירית בתולדות המועדון.
דונצ'יץ' נבחר ל-MVP של פיינל פור היורוליג בשל משחקו מול פנרבחצ'ה ומול צסק"א מוסקבה.
בדראפט ה-NBA 2018 נבחר דונצ'יץ' על ידי אטלנטה הוקס בבחירה השלישית, ומיד נשלח בטרייד לדאלאס מאבריקס בתמורה לטריי יאנג ובחירת דראפט עתידית.
במשחק הבכורה שלו ב-NBA, מול פיניקס סאנס ב-17 באוקטובר 2018, קלע 10 נקודות, אסף 8 ריבאונדים ומסר 4 אסיסטים.
עד לסיום העונה העמיד ממוצעים של 21.2 נקודות, 7.8 ריבאונדים ו-6.0 אסיסטים למשחק, ובסיומה זכה בתואר רוקי העונה.
ב-8 בנובמבר 2019 שיפר את שיאו האישי כשקלע 38 נקודות מול ניו יורק ניקס, וכעבור עשרה ימים שבר את השיא עם 42 נקודות מול סן אנטוניו ספרס.
בדצמבר זכה לראשונה בתואר "שחקן החודש" במערב, עבור החודשים אוקטובר ונובמבר, במהלכם רשם ממוצעים של 26.2 נקודות, 9.9 ריבאונדים ו-9.6 אסיסטים למשחק.
בפברואר 2020 נבחר להשתתף במשחק האולסטאר של ה-NBA, כשחקן חמישייה ב"נבחרת המערב", ובמשחק עצמו קלע 8 נקודות בלבד ב-17 דקות משחק.
בסיום העונה הסדירה הוכרז כאחד משלושת המועמדים הסופיים לפרס השחקן המשתפר של העונה, אולם סיים במקום השלישי בהצבעות לפרס (אחרי באם אדבאיו והזוכה ברנדון אינגרם).
המאבריקס סיימו את העונה עם מאזן ניצחונות חיובי 42–32, אשר הציב אותם במקום השביעי באזור המערבי.
דונצ'יץ' עצמו סיים את העונה הסדירה עם ממוצעים של 28.8 נקודות (שישי בליגה), 8.8 אסיסטים (שלישי בליגה) ו-9.4 ריבאונדים למשחק.
בסיום העונה נבחר לחמישיית העונה ב-NBA.
במשחק הבכורה שלו בפלייאוף ה-NBA, מול לוס אנג'לס קליפרס ב-17 באוגוסט 2020, קלע 42 נקודות ב-61.9% קליעה מהשדה, אולם גם איבד 11 כדורים, וקבוצתו הפסידה בתוצאה 110–118. 42 הנקודות שקלע היוו שיא NBA לשחקן במשחקו הראשון בפלייאוף.
במשחק הרביעי של אותה סדרה קלע 40 נקודות, אסף 17 ריבאונדים ומסר 13 אסיסטים בניצחון 135–133, בו גם קלע את שלשת הניצחון בשניית הסיום של ההארכה.
לאורך הסדרה הציג דונצ'יץ' יכולת מצוינת, עם ממוצעים כוללים של 31.0 נקודות, 9.8 ריבאונדים ו-8.7 אסיסטים למשחק, אך קבוצתו הפסידה בתוצאה 2–4 והודחה מהפלייאוף.
ב-6 בפברואר 2021 השווה דונצ'יץ' את שיא הקריירה שלו כשקלע 42 נקודות בניצחון 134–132 על גולדן סטייט ווריורס.
שישה ימים לאחר מכן קבע שיא קריירה חדש, 46 נקודות בניצחון 143–130 על ניו אורלינס פליקנס.
ב-5 במרץ 2021 דונצ'יץ' נבחר בפעם השנייה ברציפות למשחק האולסטאר, לקבוצת "לברון".
המאבריקס סיימו את העונה הסדירה במקום החמישי במערב והעפילו לפלייאוף נגד לוס אנג'לס קליפרס.
במשחק הראשון בסדרה דונצ'יץ' הוביל את קבוצתו לניצחון 113–103 עם 31 נקודות, 10 ריבאונדים ו-11 אסיסטים,.
למרות יכולת אישית טובה בפלייאוף, קבוצתו הפסידה 3–4 והודחה מהפלייאוף.
ב-10 באוגוסט 2021 חתם דונצ'יץ' על הארכת חוזה רוקי של 207 מיליון דולר לחמש שנים, הארכת חוזה הרוקי הגדולה בתולדות ה-NBA והחוזה היקר ביותר בתולדות דאלאס.
בפברואר 2022 נבחר בפעם השלישית ברציפות למשחק האולסטאר, לקבוצת "לברון".
ב-10 בפברואר קלע דונצ'יץ' 51 נקודות, שיא קריירה, בניצחון 112–105 על לוס אנג'לס קליפרס, ומתוכן 28 נקודות ברבע הראשון בלבד.
במרץ דונצ'יץ' נבחר לשחקן חודש פברואר במערב.
הייתה זו הזכייה השנייה שלו בפרס שחקן החודש ב-NBA.
את העונה הסדירה סיימו המאבריקס במקום הרביעי במערב עם מאזן של 52 ניצחונות, המיקום הגבוה ביותר והמאזן הטוב ביותר מאז עונת 2010/11, בה זכתה דאלאס באליפות ה-NBA.
דונצ'יץ' החמיץ את שלושת משחקי הפלייאוף הראשונים בגלל פציעה במשחק האחרון של העונה הסדירה, ושב למשחק הרביעי של הסיבוב הראשון, כאשר המאבריקס מובילים 2–1 בסדרה על יוטה ג'אז.
במשחק השישי בסדרה הוביל דונצ'יץ' את דאלאס לניצחון 98–96, ניצחון שהעלה את המאבריקס לחצי הגמר האזורי לאחר 4–2 בסדרה.
במשחק השישי בחצי גמר המערב מול פיניקס סאנס הוביל דונצ'יץ', עם 33 נקודות, 11 ריבאונדים ו-8 אסיסטים, את דאלאס לניצחון 113–86, שהשווה את הסדרה ל-3–3 וכפה משחק שביעי.
ב-15 במאי ניצחו המאבריקס 123–90 והעפילו לגמר המערב לאחר 4–3 בסדרה כולה.
דונצ'יץ' סיפק 35 נקודות, 10 ריבאונדים ו-4 אסיסטים, כשהוא קולע במחצית הראשונה לבדה 27 נקודות, כמו כל שחקני פיניקס יחדיו.
בגמר המערב הפסידה דאלאס 4:1 לגולדן סטייט ווריורס, אשר זכתה באותה שנה באליפות האן.
בעונה זו הגיע דונצ'יץ לשיאים חדשים, כאשר הוא קבע גם שיאי אנ.
ב-27 בינואר 2024 קלע דונצ'יץ 73 נקודות בניצחון מול אטלנטה הוקס.
רק 2 שחקנים בהיסטוריה קלעו יותר נקודות (וילט צ'מברלין פעמיים בשנות ה-60, וקובי ברייאנט בשנת 2006).
ב-10 במרץ 2024 הוא קלע 39 נקודות, קטף 10 ריבאונדים וחילק 10 אסיסטים, כדי לקבוע שיא NBA חדש, בכך שהפך לשחקן הראשון בתולדות הליגה הטובה בעולם שרושם שישה משחקי טריפל דאבל רצופים עם לפחות 30 נקודות.
כמו כן, דונצ'יץ' קלע 35 נקודות ב-50% מהשדה לצד 11 ריבאונדים ו-11 אסיסטים והפך לשחקן הראשון בתולדות ה-NBA עם 35+ נקודות וטריפל דאבל בארבעה משחקים רצופים במשחק הניצחון מול מיאמי היט, סגנית האלופה.
בנוסף, דונציץ קבע ממוצעים של 10/11/37 ב-15 משחקיו האחרונים עד המשחק מול מיאמי.
הוא השחקן הראשון בהיסטוריה שעושה זאת.
את העונה הסדרה סיימה דאלאס במקום החמישי במערב, לוקה עצמו סיים לראשונה בקריירה כמלך הסלים של ה-NBA, כשהוא קולע 33.9 נקודות בממוצע למשחק.
לאורך טורניר הפלייאוף, דונצ'יץ' ודאלאס, גברו על הקליפרס, אוקלואומה סיטי ת'אנדר ומינוסוטה בדרך לגמר ה-NBA הראשון של דונצ'יץ', והראשון של דאלאס מאבריקס מזה 13 שנים.
דונצ'יץ' זכה בפרס ה-MVP של סדרת גמר המערב, בו ניצחה דאלאס את מינוסוטה טימברוולבס 4-1 בסדרה.
במהלך המשחק החמישי בסדרת גמר המערב, קלע דונצ'יץ' 20 נקודות ברבע הראשון, כמות שהיא יותר מכל שחקני מינוסוטה יחד.
את הסדרה סיים דונצ'יץ' במאזן של 32.4 נקודות למשחק.
בגמר ה-NBA פגשה דאלאס את בוסטון סלטיקס, לה הפסידה בתום 5 משחקים 4-1. דונצ'יץ' סיים את סדרת הפלייאוף בממוצעים של 28.9 נקודות, 9.5 ריבאונדים ו-8.1 אסיסטים.
ב-2 בפברואר 2025, נשלח דונצ'יץ' בטרייד, לצד מקסי קלבר, ומרקיף מוריס ללוס אנג'לס לייקרס בתמורה לאנתוני דייוויס ובחירת סיבוב ראשון ב-2029 שנשלחו לדאלאס מאבריקס, כאשר גם שתי בחירות סיבוב שני (אחת מדאלאס ואחת מהלייקרס) ב-2025 וג'יילן הוד-שפינו נשלחו ליוטה ג'אז.
במשחק הבכורה שלו בלייקרס קלע 14 נקודות בכ-14 דקות בניצחון 132-112 על יוטה ג'אז.
ב-2017 זומן דונצ'יץ' לנבחרת סלובניה וזכה עמה באליפות אירופה בכדורסל באותה שנה.
הוא רשם באליפות ממוצע של 14.3 נקודות, 8.1 ריבאונדים (רביעי בטורניר) ו-3.6 אסיסטים למשחק, ונבחר לחמישיית הטורניר.
ב-2021, באולימפיאדת טוקיו, הוביל דונצ'יץ' את נבחרת סלובניה עד חצי גמר נגד צרפת.
שם, הפסיד דונצ'יץ' לראשונה בקריירה עם נבחרת סלובניה במשחק רשמי.
את האולימפיאדה סיימה נבחרת סלובניה במקום הרביעי אחרי הפסד נוסף, לנבחרת אוסטרליה, בקרב על מדליית הארד.
לוקה גאמבין הוא כדורגלן מלטזי המשחק בסוטון יונייטד בעמדת הקיצוני.
גאמבין התחיל את הקריירה שלו במחלקת הנוער של וימבלדון ממנה עבר לזו של בארנט.
בשנת 2011 הושאל להמל המפסטאד טאון בה שיחק ארבעה משחקים.
ב-28 באפריל 2012 גאמבין ערך את הופעת הבכורה שלו בקבוצה הבוגרת של בארנט ובסיום העונה חתם על החוזה המקצועי הראשון שלו.
ב-9 במרץ 2013 גאמבין הבקיע את שער הבכורה שלו בקריירה בניצחון 1-4 נגד מורקאמבה.
בסיום העונה ירדה בארנט לליגה החמישית.
בעונת גאמבין הפך לשחקן מפתח בהרכב הקבוצה ועזר לה לחזור לפוטבול ליג השנייה אחרי עונה אחת בלבד.
ב-16 בינואר 2017 גאמבין חתם לשנתיים וחצי בלוטון טאון עם אופציה לעונה נוספת.
ב-31 באוגוסט 2018 גאמבין הושאל לקרוולי טאון ובסיום העונה חזר ללוטון.
ב-26 ביוני 2019, גאמבין חתם בקולצ'סטר יונייטד.
ב-20 בינואר 2021, הושאל לניופורט קאנטרי מהפוטבול ליג השנייה.
גאמבין נולד בסוטון שבאנגליה להורים ממוצא מלטזי, דבר המאפשר לו לשחק עבור נבחרת מלטה.
ב-27 במאי 2016 גאמבין ערך את הופעת הבכורה שלו בנבחרת בהפסד 6-0 ל.
לוקאש הרדצקי (בפינית: Lukáš Hrádecký; נולד ב-24 בנובמבר 1989) הוא כדורגלן פיני יליד סלובקיה המשחק בעמדת השוער במונקו ובנבחרת פינלנד.
הרדצקי נולד בברטיסלאבה וכאשר היה בן שנה עבר עם משפחתו לטורקו שבפינלנד בשל הצטרפותו של אביו לקבוצת הוקי מקומית.
התחיל את הקריירה שלו במחלקת הנוער של טורון פאלוסאורה.
הרדצקי זכה לחשיפה בטורניר בינלאומי לקבוצות בצעירות שנערך בעיר רורלו שבהולנד, בו זכה בשוער הטורניר.
ב-10 בינואר 2009 הרדצקי חתם לארבע שנים באסביירג מליגת העל הדנית.
בקיץ קיבל הצעה ממנצ'סטר יונייטד לשמש כשוער מחליף בה, אך בסופו של דבר העדיף להישאר באסביירג.
בסיום עונת ירדה אסביירג לליגה הדנית הראשונה
ב-12 ביוני 2013 חתם לארבע שנים בברונדבי, אליה הגיע בהעברה חופשית.
ב-7 באוגוסט 2015 חתם באיינטרכט פרנקפורט מהבונדסליגה תמורת 2.5 מיליון אירו.
ב-23 במאי 2018 חתם לחמש שנים בבאייר לברקוזן מהבונדסליגה (עד ה-30 ביוני 2023) איתה זכה באליפות גרמניה בשנת 2024, הראשונה בהיסטוריה שלה.
ב-8 באוגוסט 2025 חתם לשנתיים במונקו תמורת שלושה מיליון אירו.
בינואר 2010 הרדצקי זומן לראשונה לסגל נבחרת פינלנד לקראת משחק הידידות נגד .
ב-21 במאי 2010 הרדצקי ערך את הופעת הבכורה שלו בנבחרת בהפסד 0–2 ל.
הליגה הדנית הראשונה (ליגה שנייה): 2011/12
שוער השנה בליגת העל הדנית: 2013
לוקאש קרפאלק (בצ'כית: Lukáš Krpálek; נולד ב-15 בנובמבר 1990 בייהלבה, צ'כוסלובקיה) הוא ג'ודוקא צ'כי, פעמיים אלוף אולימפי מריו 2016 וטוקיו 2020. קרפאלק הוא גם פעמיים אלוף עולם (2014 ו-2019) ושלוש פעמים אלוף אירופה (2013, 2014 ו-2018).
הוא הג'ודוקא המצליח ביותר בהיסטוריה הצ'כית והצ'כוסלובקית ונבחר לג'ודוקא השנה בצ'כיה שמונה פעמים בין השנים 2008–2015.
קרפאלק החל להתאמן בג'ודו בטעות, הוא רצה ללמוד קראטה וכשהיה בן 6 דודו טעה בחוג ורשם אותו לחוג ג'ודו, שם הוא הודרך על ידי יוזף שימאצ'ק.
אחיו הגדול מיכל הוא גם ג'ודוקא.
בשנת 2015 הוא נישא לאווה קנדרקובה ובנו אנטונין נולד ב-2016. קרפאלק הוא אספן אופנועים נלהב ודייג.
קרפאלק החל ללמוד ג'ודו בגיל 6 בעיר הולדתו ייהלבה תחת הדרכתו של יוזף שימאצ'ק.
מאמנו הראשון תיאר אותו כגבוה ורזה עם זריזות וטכניקה ירודה.
בשנת 2005 הוא עבר למועדון 'SCM Brno' ושם הודרך על ידי המאמן ירוסלב שווץ, בשנה זו הוא גם הפך לחבר בנבחרת הקדטים של צ'כיה.
בשנת 2006 קרפאלק זכה להצלחה בינלאומית ראשונה כאשר זכה במדליית הכסף באליפות אירופה בג'ודו לקדטים.
בשנת 2007 להפך חבר בנבחרת הג'ודו הצעירה של צ'כיה, שהודרכה על ידי מאמנו הנוכחי פטר לאצינה.
ההישג המשמעותי הראשון שלו כחלק מהנבחרת הצעירה של צ'כיה היה כאשר סיים במקום החמישי באליפות אירופה לנוער.
שנה לאחר מכן, עוד בטרם מלאו לו 18, קרפאלק הפך לאלוף אירופה ואלוף העולם עד גיל 20.
ב-7 ביוני 2009, קרפאלק זכה במדליה הראשונה שלו בקריירה המקצועית כאשר זכה במדליית זהב בטורניר 'World Cup Bucharest' לאחר שגבר בגמר על דניאל הדפי ההונגרי.
באוגוסט אותה השנה הוא השתתף באליפות העולם הראשונה שלו והודח בסיבוב הראשון על ידי הצרפתי סיריל מארה.
עוד באותה השנה הפסיד בגמר אליפות אירופה עד גיל 20 לאזרי אלמר גסימוב אך זכה באליפות העולם עד גיל 20 שנה שנייה ברציפות.
ב-13 בדצמבר 2009 זכה במדליית ארד בגראנד סלאם טוקיו היוקרתי.
בפברואר 2010 זכה במדליית הכסף בגראנד פרי דיסלדורף ובנובמבר זכה במדליית ארד בגראנד פרי אבו דאבי, באליפות אירופה סיים במקום השביעי.
בפברואר 2011 הוא זכה במדליית ארד בגראנד פרי דיסלדורף ובאליפות אירופה באותה השנה סיים במקום החמישי לאחר שהפסיד בקרב על מדליית הארד לאיראקלי צירקידזה הגיאורגי.
ב-27 באוגוסט 2011, באליפות העולם שנערכה בפריז, זכה קרפאלק במדליית ארד והפך לצ'כי הראשון מאז עצמאותה של צ'כיה ב-1993 שזוכה במדליה באליפות העולם בג'ודו.
האחרון היה איז'י זוסנה שזכה ב-1991 בארד עבור צ'כוסלובקיה.
בתחילת עונת 2012, קרפאלק כבר הבטיח את השתתפותו באולימפיאדת לונדון.
בפברואר הוא זכה במדליית זהב בטורניר 'World Cup Prague', ביוני זכה במדליית כסף בטורניר 'World Cup Madrid' ובאליפות אירופה הודח בסיבוב השני.
ב-2 באוגוסט קרפאלק התחרה באולימפיאדה בקטגוריית המשקל עד 100 ק"ג, הקרב הראשון שלו היה בשמינית הגמר מול טקאמאסה אנאי היפני, אלוף העולם מ-2010. קרפאלק ניצח באיפון 25 שניות מתחילת הקרב.
ברבע הגמר עלה מול אלוף העולם המכהן, טגיר חאיבולאייב הרוסי ודקה לסיום הקרב קרפאלק הוביל ביוקו אחד אך חאיבולאייב הצליח לצאת מהאחיזה של קרפאלק, ריתק אותו וניצח באיפון.
לאחר שהפסיד, קרפאלק עבר לקרבות בית הניחומים שם פגש את הנק חרול ההולנדי ושוב הפסיד באיפון, הפעם באמצעות תרגיל אוצ'י גארי.
קרפאלק סיים במקום השביעי הכללי.
ב-10 בפברואר 2013, קרפאלק זכה במדליית זהב בגראנד סלאם פריז היוקרתי לאחר ניצחון על טמולן באטולגה המונגולי בגמר.
עקב כך, הוא קיבל 500 נקודות לדירוג שלו בטבלת איגוד הג'ודו העולמי וב-13 בפברואר 2013 דורג לראשונה בקריירה במקום הראשון בעולם.
ב-27 באפריל, הוא זכה באליפות אירופה שנערכה בבודפשט כאשר ניצח את אלמר גסימוב האזרי בחצי הגמר ואת הנק חרול ההולנדי בגמר.
מאוחר יותר באותה השנה נרשם לאוניברסיטה, ולמעשה קיבל זכאות להתחרות באוניברסיאדת 2013, שם זכה בקטגוריית המשקל שלו (עד 100 ק"ג) ובנוסף בקטגוריית המשקל הפתוחה (מעל 100 ק"ג).
באליפות העולם 2013 שנערכה בריו דה ז'ניירו, קרפאלק זכה במדליית הארד.
הוא הגיע עד לשלב חצי הגמר והפסיד להנק חרול ההולנדי אך עבר לקרב על מדליית הארד וניצח את טקאשי אונו היפני.
ב-1 בדצמבר, הוא זכה במדליית זהב בגראנד סלאם טוקיו לאחר ניצחונות על ניידנגין טובשינבאייר המונגולי ברבע הגמר, מרטין פאצ'ק השוודי בחצי הגמר וקייל רייס הקנדי בגמר.
בפברואר 2014 קרפאלק הצליח להגיע שוב לגמר גראנד סלאם פריז אך נוצח על ידי סיריל מארה הצרפתי וזכה במדליית הכסף.
ב-26 באפריל הוא התחרה באליפות אירופה שנערכה במונפלייה ושוב זכה במדליית הזהב לאחר ניצחונות על סיריל מארה בחצי הגמר ואלמר גסימוב בגמר.
באליפות העולם 2014 שנערכה בצ'ליאבינסק ב-30 באוגוסט, קרפאלק זכה במדליית הזהב.
בקרב הראשון הוא ניצח את לוסיאנו קוראה הברזילאי, בשמינית הגמר ניצח את ארטם בלושנקו האוקראיני וברבע הגמר את מרטין פאצ'ק השוודי.
בחצי הגמר התמודד מול טגיר חאיבולאייב הרוסי ולאחר שאף אחד לא הצליח לצבור נקודות, קרפאלק עלה לגמר מאחר שלו היו פחות עבירות.
בגמר הוא פגש את חוסה ארמנטרוס הקובני וניצח באיפון לאחר שהצליח לרתק אותו.
במאי 2015 זכה במדליית ארד בגראנד פרי זאגרב לאחר שניצח בקרב על המדליה את קארל-ריצ'רד פריי הגרמני, עוד באותו החודש זכה במדליית כסף בטורניר המאסטרס לאחר שניצח את תומא ניקיפורוב הבלגי בחצי הגמר והפסיד לאלמר גסימוב האזרי בגמר.
ב-27 ביוני הוא התחרה במשחקים האירופיים שנערכו בבאקו ובה משחקי הג'ודו החליפו אליפות אירופה באותה שנה.
קרפאלק הגיע עד לגמר, הפסיד להנק חרול וזכה במדליית הכסף.
באליפות העולם באותה שנה סיים במקום החמישי לאחר שהפסיד לדימיטרי פיטרס הגרמני בקרב על מדליית הארד.
ב-18 באוקטובר זכה במדליית הארד בגראנד סלאם פריז לאחר שניצח את זלאטקו קומריץ' הקרואטי בקרב על המדליה.
את שנת 2016 פתח עם זכייה בטורניר 'European Open Prague' בפברואר.
וב-29 במאי השתתף בטורניר המאסטרס היוקרתי שנערך בגוודלחרה וזכה במדליית הארד לאחר שניצח את לייס בויאקוב האלג'יראי בקרב על המדליה.
למרות פציעה בכתף, הוא החליט להשתתף באליפות אירופה באותה שנה אך הודח בסיבוב הראשון על ידי גריגורי מינסקין האסטוני.
באותה תקופה קרפאלק היה מדורג שלישי בעולם והבטיח את מקומו באולימפיאדה.
לפני טקס הפתיחה חבריו למשלחת בחרו בו להיות נושא הדגל של המשלחת הצ'כית.
ב-11 באוגוסט קרפאלק התחרה באולימפיאדה בקטגוריית המשקל עד 100 ק"ג וזכה במדליית הזהב.
בקרב הראשון הוא פגש את ז'ורז' פונסקה הפורטוגלי, פונסקה עלה ליתרון מוקדם כאשר קיבל יוקו, אך בדקה האחרונה של הקרב קרפאלק קיבל ניקוד ואזארי לאחר תרגיל סומי-גשי מוצלח וניצח את הקרב.
בשמינית הגמר הוא פגש את מקסים ראקוב הקזחי וניצח לאחר שיריבו קיבל עבירות (שידו).
ברבע הגמר הוא פגש את אלוף העולם המכהן, היפני ריונוסוקה האגה.
משחק זה היה דומה לקודמו ולאחר קרב זהיר, קרפאלק ניצח בהפרש של עבירה (שידו) אחת לחובתו של היפני.
בחצי הגמר הוא פגש את סיריל מארה הצרפתי.
במהלך הקרב קרפאלק היה יותר פעיל והוביל בשידו אחד ודקה לסיום הקרב הוא ניצח באיפון לאחר שהצליח לרתק את יריבו.
בגמר הוא פגש את אלמר גסימוב האזרי וניצח באיפון לאחר תרגיל אוצ'י גארי מוצלח 27 שניות לסיום הקרב והפך לאלוף אולימפי.
בטקס הענקת המדליות, קרפאלק הציג במחווה את תמונתו של הג'ודוקא הצ'כי אלכסנדר יורצ'קה, חברו הקרוב שנהרג 11 חודשים לפני כן.
לאחר אולימפיאדת ריו, הודיע קרפאלק כי הוא עובר לקטגוריית המשקל מעל 100 ק"ג.
בפברואר 2017 הוא התחרה בגראנד פרי דיסלדורף וסיים במקום החמישי לאחר שהפסיד בקרב על מדליית הארד לירז'ן שינקייב הקזחי.
ב-9 באפריל זכה בגראנד פרי אנטליה לאחר ניצחון בגמר על יורי קרקובצקי הקירגיזסטני, זו הייתה המדליה הראשונה שלו בקטגוריית המשקל החדשה.
ב-22 באפריל התחרה באליפות אירופה שנערכה בוורשה, הפסיד בשלב רבע הגמר לגוראם טושישוילי הגיאורגי אך דרך בית הניחומים הגיע לקרב על מדליית הארד שם ניצח את מאצ'יי סארנאצקי הפולני.
עוד באותה השנה זכה בגראנד פרי חוחחוט וסיים במקום השני בגראנד סלאם טוקיו.
באליפות אירופה 2018 שנערכה בתל אביב, קרפאלק התחרה בקטגוריית המשקל מעל 100 ק"ג וזכה במדליית הזהב.
הקרב הראשון שלו היה בשמינית הגמר מול דימיטריוס טסאומיטס היווני אותו ניצח בעונשים, ברבע הגמר קרפאלק ניצח באיפון את הנק חרול ההולנדי לאחר שהקרב נכנס לניקוד זהב.
בחצי הגמר פגש קרפאלק את שטפן היגי האוסטרי וכדקה וחצי מפתיחת הקרב השיג ווזארי והמשיך לריתוק שהעניק לו איפון.
בגמר הוא התמודד מול טמרלאן בשאייב הרוסי, כדקה וחצי לסיום השיג ווזארי וכחצי דקה לאחר מכן השיג איפון לאחר שיריבו נכנע במהלך ריתוק שביצע קרפאלק.
באליפות העולם 2019 שנערכה בטוקיו, זכה קרפאלק בפעם השנייה בתואר העולמי, הפעם בקטגוריית המשקל הכבדה ביותר (מעל 100 ק"ג).
הוא התחיל בסיבוב השני בו ניצח באיפון את זארקו צולום הסרבי.
בשמינית הגמר הוא ניצח שוב באיפון את שקרממאד מירממאדוב הטג'יקיסטני לאחר ריתוק מוצלח, ברבע הגמר הוא ניצח את רוי מאייר ההולנדי בזכות עונשים ובחצי הגמר הוא גבר באיפון על מינג'ונג קים הקוריאני שוב לאחר ריתוק.
בגמר קרפאלק התמודד מול היסאיושי הראסווה היפני וניצח בעונשים כאשר היפני קיבל את העונש השלישי 3 דקות ו-50 שניות לאחר שהקרב נכנס לזמן ניקוד זהב.
באולימפיאדת טוקיו 2020, זכה קרפאלק בתואר האולימפי בפעם השנייה ברציפות, הפעם בקטגוריית המשקל של מעל 100 ק"ג.
הוא הגיע לתחרות האולימפית מדורג במקום הרביעי מבין המתחרים והחל את דרכו בשמינית הגמר, שם ניצח באיפון את ג'וואד מחג'וב האירני ממשלחת הפליטים.
ברבע הגמר ניצח קרפאלק בווזארי את בקמורוד אולטיבוייב האוזבקי ובחצי הגמר ניצח שוב בווזארי את היסאיושי הראסווה היפני לאחר כשמונה דקות של קרב.
בגמר קרפאלק התמודד מול גוראם טושישוילי הגיאורגי וניצח 13 שניות לסיום לאחר שהטיל את יריבו בווזארי באמצעות תרגיל סומי-גאשי ומשם המשיך לריתוק ואיפון.
פטר לאצינה, מאמנו של קרפאלק, מכנה אותו "חיה אינטליגנטית".
ברוב המקרים הוא כופה את סגנון המשחק שלו על היריב.
הוא טוב על הקרקע ומנצח קרבות רבים בריתוק, מהלכיו המפורסמים הם תרגילי אוסוטו-גארי בשילוב הראי-גושי או אוצ'י-מאטה אך הטכניקה האהובה עליו נותרה סומי-גאשי.
בשנת 2018 לוהק לתפקיד משחק קטן בסרט הקולנוע הצ'כי "Medieval" אודות חיו של המצביא הצ'כי יאן ז'יז'קה.
ריו 2016: מדליית זהב בקטגוריית המשקל עד 100 ק"ג
טוקיו 2020: מדליית זהב בקטגוריית המשקל עד 100 ק"ג
פריז 2011: מדליית ארד בקטגוריית המשקל עד 100 ק"ג
ריו דה ז'ניירו 2013: מדליית ארד בקטגוריית המשקל עד 100 ק"ג
צ'ליאבינסק 2014: מדליית זהב בקטגוריית המשקל עד 100 ק"ג
טוקיו 2019: מדליית זהב בקטגוריית המשקל מעל 100 ק"ג
דוחה 2023: מדליית כסף בקטגוריית המשקל עד 100 ק"ג
באקו 2015: מדליית כסף בקטגוריית המשקל עד 100 ק"ג
בודפשט 2013: מדליית זהב בקטגוריית המשקל עד 100 ק"ג
מונפלייה 2014: מדליית זהב בקטגוריית המשקל עד 100 ק"ג
ורשה 2017: מדליית ארד בקטגוריית המשקל מעל 100 ק"ג
תל אביב 2018: מדליית זהב בקטגוריית המשקל מעל 100 ק"ג
ליסבון 2021: מדליית ארד בקטגוריית המשקל מעל 100 ק"ג
גראנד סלאם טוקיו 2009: מדליית ארד
גראנד פרי דיסלדורף 2010: מדליית כסף
גראנד סלאם פריז 2013: מדליית זהב
גראנד סלאם טוקיו 2013: מדליית זהב
גראנד סלאם פריז 2014: מדליית כסף
גראנד פרי זאגרב 2015: מדליית ארד
גראנד סלאם פריז 2015: מדליית ארד
טורניר המאסטרס 2016: מדליית ארד
גראנד פרי אנטליה 2017: מדליית זהב
גראנד פרי חוחחוט 2017: מדליית זהב
גראנד סלאם טוקיו 2017: מדליית כסף
גראנד סלאם פריז 2018: מדליית ארד
גראנד פרי קנקון 2018: מדליית זהב
גראנד סלאם אוסקה 2018: מדליית כסף
גראנד פרי מונטריאול 2019: מדליית ארד
גראנד סלאם ברזיליה 2019: מדליית ארד
טורניר המאסטרס 2019: מדליית כסף
גראנד סלאם אנטליה 2021: מדליית ארד
לוקה האני הוא זמר, רקדן, דוגמן ופזמונאי שווייצרי.
האני התפרסם בעקבות זכייתו בתוכנית הריאליטי "Deutschland sucht den Superstar", וייצג את שווייץ באירוויזיון 2019 בתל אביב עם השיר "She Got Me".
לוקה האני נולד בברן, שווייץ.
בילדותו למד לנגן בכלי הקשה.
מגיל תשע למד באופן עצמאי פסנתר וגיטרה.
כשסיים את לימודיו בבית הספר, החל באימונים על מנת להפוך לבנאי, ופרש בשנתו השנייה לאחר שהחליט לעסוק במוזיקה.
בשנת 2012 נבחן האני לעונה התשיעית של התוכנית "Deutschland sucht den Superstar", המקבילה הגרמנית לאמריקן איידול, הוא הגיע עד לגמר שנערך ב-28 באפריל 2012 וזכה בו עם 52% מקולות הצופים.
בעת ניצחונו, היה הזוכה הצעיר ביותר שאינו גרמני.
לאחר ניצחונו החל בעבודה על אלבומו הראשון, שעליו זכה בפרסים רבים "My Name Is Luca".
האלבום הגיע למקום הראשון במצעדי האלבומים של שווייץ ושל אוסטריה ולמקום השני בגרמניה.
כשנה לאחר מכן הוציא לוקה האני את אלבומו "Living The Dream" שזכה גם הוא בפרסים, ומאוחר יותר את אלבום הדאנס שלו - "Dance Until We Die" ואלבומו הרביעי "When We Wake Up" שהגיעו גם הם למקומות גבוהים במצעדים במדינות דוברות הגרמנית באירופה.
בשנת 2019 התמודד האני בוועדה הפנימית של רשות השידור השווייצרית ונבחר לייצג את שווייץ באירוויזיון לשנת 2019 בתל אביב, ישראל עם שירו "She Got Me".
2019 - She Got Me (השיר השווייצרי לאירוויזיון 2019)
ג'יאנלוקה "לוקה" אורלנדו הוא שחיין אמריקאי.
אלוף העולם (סינגפור 2025), אלוף ארצות הברית (2019) בעל התוצאה הרביעית בטיבה בכל הזמנים והשנייה בטיבה באמריקה בכל הזמנים במשחה ל-200 מטר פרפר.
אורלנדו נולד וגדל בסקרמנטו, קליפורניה.
בתחרות שנערכה באירוויין, קליפורניה בשנת 2018 קבע אורלנדו במשחה ל-200 מטר פרפר שיא אישי חדש של 1:55.21 דקות, התוצאה השנייה בטיבה בעולם בכל הזמנים באותה העת לגילאי 16, אחרי מייקל פלפס (1:54.58 דקות).
באליפות הפאן פסיפיק בשחייה לנוער שנערכה בסובה, פיג'י באוגוסט אותה שנה הוא זכה ב-4 מדליות, 3 זהב ו-1 כסף.
מדליות זהב, במשחה ל-100 מטר פרפר בשיא ארצות הברית חדש לגילאי 16 של 52.40 שניות, במשחה ל-200 מטר פרפר בתוצאה של 1:56.25 דקות ובמשחה שליחים 4x100 מטר מעורב.
מדליית כסף במשחה ל-200 מטר מעורב אישי בתוצאה של 2:00.60 דקות.
בתחרות שנערכה בקלוביס, קליפורניה ב-15 ביוני 2019 קבע אורלנדו במשחה ל-200 מטר פרפר שיא ארצות הברית לגילאי 18 של 1:53.84 דקות, שיפור לשיא הוותיק בן 16 שנים של מייקל פלפס (1:53.93 דקות), התוצאה השלישית בטיבה בארצות הברית בכל הזמנים והשלישית בטיבה לשנת 2019.
באליפות ארצות הברית שנערכה בתחילת אוגוסט אותה שנה הוא זכה במדליית זהב במשחה ל-200 מטר פרפר בתוצאה של 1:54.92 דקות.
שלושה שבועות לאחר מכן, באליפות העולם לנוער שנערכה בבודפשט בסוף אוגוסט הוא זכה בשתי מדליות זהב, במשחה ל-200 מטר חופשי בתוצאה של 1:46.97 דקות ובמשחה שליחים 4x100 מטר חופשי בשיא עולם חדש לנוער.
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכה אורלנדו בשתי מדליות ארד ולא נכלל במשלחת האמריקאית למשחקים האולימפיים.
נוסף לכך, הוא סיים שישי בשלב חצי הגמר במשחה ל-200 מטר חופשי תוצאה של 1:46.93 דקות ונמחק ממשחה הגמר.
באליפות המכללות שנערכה באטלנטה, ג'ורג'יה ב-25 במרץ 2022 קבע במסגרת משחה שליחים 4x100 יאר מעורב במשחה ל-100 יארד גב שיא לאומי חדש של 43.35 שניות, שיפור לשיא בן 6 השנים של ראיין מרפי (43.49 שניות).
התוצאה שקבע הייתה טובה מהתוצאה שקבע המנצח במשחה ל-100 יארד פרפר.
מדליות כסף במשחה ל-100 יארד פרפר בתוצאה של 43.80 שניות, אחרי אנדריי מינקוב (43.71 שניות) ולפני יוסוף ראמאדן (43.90 שניות) ובמשחה ל-200 יארד פרפר בתוצאה של 1:38.82 דקות, אחרי ברנדן ברנס (1:38.71 דקות) ולפני ניקולס אלביירו (1:38.88 דקות).
באליפות העולם שנערכה בבודפשט הונגריה בסוף יוני הוא סיים במקום חמישי במשחה ל-200 מטר פרפר בתוצאה של 1:54.92 דקות, בשלב המוקדמות הוא קבע תוצאה של 1:54.50 דקות ועלה חמישי למשחה הגמר.
לוקדאון (2006) הפוסטר הרשמי של האירוע בכיכובו של סטינג מידע ארגון Total Nonstop Action Wrestling תאריך 23 באפריל 2006 עיר אורלנדו, פלורידה אולם אימפקט זון מספר צופים 900סיסמה פרסומית Six Sides of Steel סדרת אירועי שלם וצפה של TNAדסטיניישן Xלוקדאון(2006)סקריפייס סדרת אירועי לוקדאון2005לוקדאון(2006)2007
לוקדאון (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling.
האירוע נערך ב-23 באפריל 2006 באולם האימפקט זון שבאורלנדו, פלורידה.
האירוע היה האירוע השני בסדרת אירועי לוקדאון.
בקרב המרכזי, הלוחמים של סטינג (סטינג, AJ סטיילס, רון קילינגס וריינו) ניצחו את הצבא של ג'ף ג'ארט (ג'ף ג'ארט, סקוט סטיינר, כריס האריס וג'יימס סטורם) בקרב לית'ל לוקדאון.
עוד ברשימת הקרבות, כריסטיאן ניצח את אביס בקרב כלוב ושמר על אליפות העולם של NWA, וסמואה ג'ו ניצח את סאבו בקרב כלוב ושמר על אליפות ה-X דיוויז'ן של TNA.
מס' תוצאות התניות זמן 1 צוות יפן (בלאק טייגר, מינורו טאנאקה והירוקי גוטו) ניצחו את צוות ארצות הברית (סנג'יי דאט, ג'יי לית'ל ואלכס שלי) קרב כלוב 12:03 2 סנסיי ניצח את כריסטופר דניאלס קרב כלוב 12:05 3 בוב ארמסטרונג (עם B.G.
לוקה הוא סרט קומדיה אמריקאי בהנפשה ממוחשבת בהפקת פיקסאר וסרטי וולט דיסני בכיכובו של ג'ייקוב טרמבלי, שיצא ב-18 ביוני 2021 בהפצת סרטי אולפני וולט דיסני.
הסרט בוים על ידי אנריקו קאסרוזה, נכתב על ידי מייק ג'ונס וג'סי אנדרוס, והופק על ידי אנדראה וורן.
סרט קצר המשמש כהמשכון לסרט זה בשם "צ'או אלברטו" עלה לדיסני+ ב-12 בנובמבר 2021.
לוקה פגורו הוא מפלצת ים בגיל העשרה שגרה ליד חופי העיירה האיטלקית פורטורוסו.
הוא מבלה את ימיו ברעיית צאן הדגים של משפחתו.
הוריו, דניאלה ולורנצו, מגבילים אותו מלעלות ליבשה מתוך פחד, אבל החזרה על אותה שגרה יומיומית משעממת את לוקה.
יום אחד, לוקה פוגש מפלצת ים צעירה נוספת בשם אלברטו סקורפנו, אשר היה על היבשה פעמים רבות ויש לו מחבוא על איקלה דל מארה, אי ליד פורטרוסו, שם הוא טוען שהוא גר עם אביו.
לוקה מגלה שהוא יכול להפוך לבן אדם כשהוא יבש לחלוטין, אבל הוא חוזר לצורה האמיתית שלו כשהוא רטוב.
לוקה ואלברטו עושים את דרכם למחבוא של אלברטו, שם לוקה רואה פוסטר של וספה, והם מחליטים לבנות וספה משלהם.
כל הזמן, לוקה מנסה לשמור על החיים הכפולים שלו בסוד מהוריו, רק סבתו מודעת לכך, שומרת את זה בסוד ומשתפת פעולה עימו.
לורנצו ודניאלה מגלים מה לוקה עושה ומחליטים כי כדי לשמור על לוקה, יהיה עליו להישלח עמוק יותר באוקיינוס לחיות עם אחיו של לורנצו, אוגו.
מוטרד מכך, לוקה בורח לעיר פורטורוסו עם אלברטו כדי שיוכלו למצוא וספה ולנסוע בעולם.
שם, הם נתקלים בארקולה ויסקונטי, בריון מקומי ואלוף גביע פורטורוסו מספר שנים ברצף.
תוך כדי ריב ביניהם, ארקולה מנסה לדחוף את לוקה למים, אבל לוקה ניצל בזכות נערה צעירה בשם ג'וליה מרקובאלדו.
ג'וליה לוקחת את לוקה ואת אלברטו לביתה, שם היא גרה בקיץ עם אביה מאסימו, דייג מומחה.
בינתיים, הוריו של לוקה מגלים מהר שלוקה נעדר ועולים ליבשה כדי למצוא אותו.
לוקה, אלברטו וג'וליה מחליטים להיכנס לתחרות על גביע פורטורוסו ביחד, בתקווה לזכות בכסף ולקנות וספה.
הטריאתלון מורכב משלושה חלקים: שחייה, אכילת פסטה ורכיבה על אופניים ברחבי העיירה.
כל ילד מחליט לקחת משימה בודדת: ג'וליה שוחה, אלברטו אוכל ולוקה לומד כיצד לרכב על אופניים.
עם הזמן, ארקולה מתחיל לחשוד בלוקה ובאלברטו, ואילו לוקה וג'וליה מתחילים להיות קרובים אחד לשני.
ג'וליה מספרת על בית הספר בג'נובה שבו גרה אמא שלה והיכן שהיא מבלה את שארית השנה, ולוקה מפתח עניין בלימודים.
אלברטו מתחיל לקנא בידידות הגדלה שביניהם.
אחרי ויכוח, אלברטו מגלה את זהותו כמפלצת ים לג'וליה.
לוקה לא עושה כמוהו ובמקום זה מעמיד פנים שהוא לא ידע על זהותו האמיתית של אלברטו.
אלברטו עוזב למחבוא שלו שבור לב ונבגד.
ג'וליה מגלה מהר שגם לוקה הוא מפלצת ים ואומרת לו לברוח מהעיר מחשש שהוא ייפגע.
כשלוקה מוצא את אלברטו במחבוא שלו, אלברטו מגלה לו שאביו נטש אותו וחושב שלוקה רוצה לעשות את אותו הדבר.
במקום זאת, לוקה מחליט להיכנס לטריאתלון בנפרד מג'וליה כדי שיוכל לזכות בווספה עבור שניהם.
ביום הטריאתלון, לוקה וג'וליה משלימים בהצלחה את שני האתגרים הראשונים ונכנסים לשלב האופניים.
כשמתחיל לרדת גשם, לוקה נעצר מתחת לסככה כדי לא להירטב, ואלברטו פתאום מגיע לעזרתו עם מטרייה.
עם זאת, ארקולה מכשיל אותו, וחושף את זהותו המפלצתית.
לוקה מתמודד עם הפחד שלו ומציל את חברו, ואז ארקולה רודף אחריהם עם צלצל.
ג'וליה מתנגשת במכוון עם ארקולה כדי להציל אותם, ולוקה ואלברטו עוצרים כדי לעזור לה.
כשארקולה מאיים עליהם, מאסימו, אביה של ג'וליה, צועד למעלה ומגן עליהם, והוא מציין שהם ניצחו במירוץ, כי אופניהם עברו את הקו.
לוקה מתאחד עם הוריו והעיר נפתחת גם בפני מפלצות ים, בעוד ארקולה מושפל על ידי עושי דברו לשעבר.
כולם מתאספים יחד בביתם של מאסימו וג'וליה כדי לחגוג את הניצחון המוצלח שלהם אחרי שאלברטו קונה וספה עם כסף הפרס.
מאוחר יותר, אלברטו מגלה ללוקה שהוא מכר את הווספה כדי לקנות כרטיס רכבת עבורו, ובכך מאפשר לו ללכת ללמוד בבית הספר עם ג'וליה.
משפחתו של לוקה, מאסימו ואלברטו (שהחליטו להישאר בפורטורוסו עם מאסימו), נפרדים מלוקה וג'וליה בתחנת הרכבת.
במהלך הקרדיטים, נראה שלוקה נפגש עם אמה של ג'וליה ולומד איתה בזמן שהוא בצורת מפלצת הים שלו.
אלברטו מקבל את מאסימו כדמות אב ונהנה לעבוד בשבילו ולשחק עם הילדים.
המשפחה של לוקה נהנית לתקשר עם המקומיים.
בסוף הסרט, מבוצעת סצנה שאחרי הקרדיטים, הדמות של אוגו מדברת עם דג על כמה נהדרים חייו בעומק האוקיינוס, כנראה שהוא לא מודע שהוא לא מדבר עם לוקה.
ג'ייקוב טרמבלי / דניאל שופוב - לוקה
ג'ק דילן גרייזר / רותם אייזנר - אלברטו
אמה ברמן / זואי אלמוג - ג'וליה
מרקו בריסאלי / צביקה שוורצברג - מאסימו, אביה של ג'וליה
מאיה רודולף / שירלי לילו - דניאלה, אמו של לוקה
ג'ים גפיגן / גדי לוי - לורנזו, אביו של לוקה
סאבריו ראמונדו / נועם טל - ארקולה ויסקונט, הבריון השכונתי.